Plášť (odev)

Plášť je druh kabátu, ktorý sa nosí ako vrchná vrstva na ostatnom oblečení v chladnom alebo nepriaznivom počasí. 

Spočiatku tvoril plášť len veľký kus látky, ktorý sa zapínal na ramene sponou tak, aby pravá ruka ostala voľná. Prvé plášte boli známe už v Starovekom Grécku, kde sa nazývali chlamys alebo himatión, a u starovekých Rimanov to bol plášť s názvom palla, pallium alebo sagum. V 12. storočí plášť zmenil svoje zapínanie, keď sa spona presunula dopredu na hruď. Okrem zmeny zapínania tiež dostal aj lemovanie z kožušiny alebo obrubu, ktorá bola bohato zdobená. Aby bol teplejší, začala sa pod neho šiť podšívka a okolo krku pribudol golier, ktorý chránil pred nepriazňou počasia, často siahal až cez ramená a bol lemovaný alebo celý vyrobený z kožušiny, a napokon sa na niektorých objavili i rukávy, no nestali sa veľmi rozšírenými. V 14. storočí sa začala meniť aj dĺžka plášťa - popri dlhom, siahajúcom takmer po zem, sa začali objavovať i krátke plášte, ktoré sa len prehodili cez ramená, a v 17. a 18. storočí siahal plášť asi po kolená. Neskôr sa plášť veľmi nemenil, menili sa viac materiály, z ktorých bol vyrobený, ako jeho vzhľad; móde podliehali len goliere, manžety alebo strihy plášťa, no jeho charakteristický tvar a zapínanie sa takmer nezmenilo.

Iné projekty 

Móda
Odevy

fa:شنل